CELEX: 32016R2221
Language: sl
Date: 2016-12-05 00:00:00
Title: Izvedbena uredba Komisije (EU) 2016/2221 z dne 5. decembra 2016 o uvrstitvi določenega blaga v kombinirano nomenklaturo

10.12.2016   
               
               
                  SL
               
               
                  Uradni list Evropske unije
               
               
                  L 336/14
               
            IZVEDBENA UREDBA KOMISIJE (EU) 2016/2221
      z dne 5. decembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 5. decembra 2016
         
            
               Za Komisijo
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek, sestavljen iz treh gibkih cevi, ki so povezane s trikrakim spojnim elementom. Vsaka cev ima na enem koncu konektor luer. Izdelek ima skupno dolžino približno 16 cm, premer cevi pa je približno 4 mm. Izdelek je sestavljen iz različnih plastičnih materialov, kot so polivinil klorid in akrilni polimer.
                     Konektor luer se uporablja za povezovanje izdelka z drugimi cevmi in/ali napravami (npr. brizge) tako, da ne pride do uhajanja.
                     Izdelek se uporablja na različnih področjih, kot so zdravstvo, laboratorijske dejavnosti, raziskave in druge dejavnosti, ki zahtevajo povezave, ki preprečujejo uhajanje.
                     Glej sliko (*1).
                  
                  
                     3917 33 00 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 8 k poglavju 39 ter besedilo oznak KN 3917  in 3917 33 00 .
                     Ob predložitvi carini izdelek ni prepoznaven kot del medicinskega instrumenta v smislu opombe 2 k poglavju 90. Uvrstitev pod tarifno številko 9018  je zato izključena.
                     Glede na svoje objektivne značilnosti in lastnosti izdelek izpolnjuje pogoje za uvrstitev pod tarifno številko 3917  in zahteve iz opombe 8 k poglavju 39.
                     Izdelek se zato uvrsti pod oznako KN 3917 33 00  kot druge cevi, ki niso ojačene in ne kombinirane z drugimi materiali, s priborom.
                  
               
            (*1)  Slika je samo informativne narave.